बात करने के लिए के लिए आपको दिमाग़ की नहीं, बल्कि जुनून और इन्टरेस्ट की आवश्यकता है। एक व्यक्ति जो स्वाभाविक रूप से उन चीज़ों के बारे में बात कर सकता है, जिनके बारे में उसे दिलचस्पी है, वह  हमेशा ऐसे आदमी से अच्छी बातें कर सकता है जो पहले से तैयार प्रॉम्प्ट (prompts) की सहायता लेता है और जिसके मन में डेट मिलने की अधूरी उम्मीद छिपी होती है।  एक छोटी सूची बनाएं: अपनी दिलचस्पी वाली हर चीज़ को एक जगह लिखें। सूची छोटी मत रखिए, बल्कि पूरे विस्तार से लिखिए। जैसे केवल "संगीत" के बजाय, लिखिए "शास्त्रीय गिटार बजाना, संगीत सम्मेलनों में जाना, पुराने फ़ंक (funk) एलपी (LP) एकत्र करना।" सूची के बाद उसे विषयों में बढ़ाइए: उपर्युक्त उदाहरण का इस्तेमाल करके, आप शायद यह सोच सकते हैं कि आपके पास किस ब्रांड का गिटार है या जिस ब्रांड का आप चाहते हैं उसे किराए पर ले सकते हैं, आप किन संगीत सम्मेलनों में गए हैं, और आप किन फ़ंक बैंडों को पसंद करते हैं। हर विषय पर अपनी राय का मन में एक नोट बनाएँ। यह आपको ख़ुद को बेहतर तरीक़े से जानने में मदद करेगा। जब आप किसी भी ऐसे विषय के बारे में बात करते हैं जिसमें आपकी दिलचस्पी है, तो आप उस बारे में आत्मविश्वास से बात कर सकेंगे और समझाएंगे कि आपकी इसमें रुचि क्यों है, जिससे बातें बढ़िया हो जाती हैं। बात करने की आदत डालें, वरना आप कभी भी अच्छी तरह से बात नहीं कर सकेंगे। अपने कमफ़र्ट लेवेल (comfort level) को सुधारने का सबसे आसान और सरल तरीका है कि ख़ुद से ज़ोर से बातें करें। इससे आपको अपनी आवाज़ सहज लगने में सहायता मिलेगी, और आप जवाब देने के जगह बोलने लगेंगे।  जगह और मौका ढूंढिए। वैसे जब भी आप घर पर अकेले हों, तब तो मौका है। इसे किसी तरह के शिड्युल्ड (scheduled) कार्यक्रम की तरह करने की ज़रूरत नहीं है; बस जब भी मौका मिले, तब कर डालिए। कुछ बोलिए। थोड़ा बहुत बड़बड़ाने के बजाए किसी विषय पर थोड़ी बात करने की कोशिश कीजिये। अपने द्वारा देखे गए अंतिम टीवी शो या जो मूवी आपने देखी उसके कथानक के बारे में बताएं। यदि आप कुछ भी कह नहीं पाते हैं, तो एक किताब लीजिये और उससे ज़ोर-ज़ोर से पढ़ें।  किसी पुस्तक से पढ़ते समय, मशीनी भावनाहीन तरह से पढ़ने के बजाय, जैसा कि बहुत से लोग करने लगते हैं, शब्दों की प्राकृतिक ध्वनि निकलने दीजिये। । पहले अपने दिमाग में एक या दो वाक्य पढ़ें, फिर उन्हें जोर से कहें जैसे कि आपने उन्हें स्वयं ही सोचा हो। कविता की किताबें इसके लिए आदर्श होती हैं। कविता लगभग हमेशा ज़ोर से पढ़ने के लिए होती है, और स्वाभाविक रूप से एक कविता पढ़ने के लिए ज़रूरी एकाग्रता आपको मूर्ख महसूस नहीं होने देने में मदद करेगी।   थोड़े समय तक बात करते रहें। कम से कम एक मिनट के लिए ज़ोर से बोलने की कोशिश करें। समय के साथ, यह आपको बातें शुरू करने और अपने मन की बात बोलने में मदद करेगा, अपनी क्रश (crush) पर अच्छा प्रभाव डालने के लिए महत्वपूर्ण स्किल (skill) है। जहां भी आप नियमित रूप से महिलाओं के साथ बातचीत करते हैं - काम, स्कूल, क्लब, या कहीं और - उनके साथ साधारण बातें करने के लिए अतिरिक्त प्रयास करें। यह आपको सिखाएगा कि लड़की से बात करने में डरने की कोई बात नहीं है, भले ही आप उनको चाहते हों।  शुरुआत उनसे करें जिनसे आप पहले से ही थोड़ी बातचीत करते हैं, जैसे सहकर्मी। उनसे पूछें कि उनका सप्ताह कैसा चल रहा है, और उन्हें अधिक बात करने के लिए प्रोत्साहित करने के लिए छोटे प्रश्न पूछिये। अधिकतर लड़कियों को पल भर के लिए आपसे बात करने में प्रसन्नता होगी। अगर लड़की आपसे अपने सप्ताह के बारे में बताने के बाद आपके सप्ताह के बारे में पूछती है, तो विनम्रता अपनाइए, और जितने विस्तार में उन्होंने बताया, उसी तरह आप भी उन्हें बताइये। (यह मत कहिए कि आप लड़कियों से बातें करने में सुधरने का प्रयास कर रहे हैं।)  परियोजना भागीदारों के साथ दोस्ताना रहिए: स्कूल में या सामुदायिक सेवा के दौरान, आपके साथ अक्सर एक साथी होगा। जब आपका साथी कोई ऐसी लड़की हो, जिन्हें आप बहुत अच्छी तरह से नहीं जानते हों, थोड़ी सी खुशमिजाज़ी आप दोनों के लिए चीज़ें सहज बनाने में बहुत मदद करेगी।  उनके बारे में पूछने के बजाय परियोजना के बारे में बात करने का प्रयास करें। जवाब अच्छी तरह मिले, तो जारी रखें, और साथ ही साथ मामूली बातचीत और सीधे सादे सवालों के साथ आगे बढ़ें। उनसे उनके बारे में या उनके जीवन के बारे में मत पूछें। इसके बजाय, उनसे पूछें कि वह किसी ऐसे के बारे में क्या सोचती हैं, जैसे कि कोई शिक्षक या आने वाला कोई कार्यक्रम, जिसे आप दोनों जानते हों।  बहुत बात मत करें। दिखाएं कि आप मुख्य रूप से मददगार होने और अपनी परियोजना को एक साथ पूरा करने में रुचि रखते हैं। वार्तालाप को ज़बरदस्ती आगे बढ़ाने के बजाय जैसे-जैसे विचार आते जाएँ वैसे-वैसे बोलिए।
قم بتنمية اهتماماتك الخاصة. تدرب على التحدث بصوت عالٍ لكي تعتاد على ذلك وإلا لن تكون قادرًا على التكلم بشكل جيد. تحدث إلى الفتيات.